AaB spiller onsdag klokken 13.30 mod Middelfart i pokalturneringen, og her har cheftræner, Erik Hamren, skiftet hele syv spillere ud af startopstillingen i håbet om en sejr og en billet videre. - Er det så mange, siger cheftræneren med et grin og fortsætter: - Jeg synes, vi har mange spillere, som har gjort det jævnbyrdigt på træningsbanen, som desværre ikke har spillet så meget, men som jeg håber at se spille godt i dag. Det er blandt andet anfør Lucas Andersen, som bliver sparet. Men derudover mangler forsvarsspilleren Yahya Nadrani også, efter at klubben tirsdag meldte ud, at han er suspenderet fra superligatruppen på ubestemt tid, hvilket TV2 Nord også dækkede. - Det har ikke skabt noget uro. Vi fokuserer på kampen, for vi er nødt til at fokusere, hvis vi skal have en mulighed for at vinde, for jeg forventer, at det bliver en hård kamp, fortæller Erik Hamren. Efter et kriseramt AaB har været uden success i superligaen, er pokalturneringen om nogen vigtig for nordjyderne i denne tid, da det er aalborgensernes mulighed for lidt fremgang midt i stormen. Lykkes man ikke med at vinde over Middelfart, vil krise-situationen omkring den nordjyske fodboldklub blot blive yderligere forværret. De eneste fire gengangere fra søndagens startopstilling i 2-1-nederlaget mod Silkeborg IF er Lars Kramer, Daniel Granli, Andreas Poulsen og Younes Bakiz. Ellers er de resterende syv spillere blevet erstattet. Kampen er fløjtet igang klokken 13.30, og der vil komme interview på TV2 Nord's hjemmeside efter slutfløjtet. Du kan se AaBs startopstilling herunder:

Opsummering:
Når AaB går på banen mod Middelfart, er det med hele syv nye spillere i startopstillingen.